en da en da da ro da da da sv da en sv da da en sv en sv da da da da da en sv fr da da en
Rydsjö, Elsi Elisabeth - Nordic Women's Literature
Opvokset i den skånske by Bosarp, datter af dialektdigteren og folkemindesamleren Daniel Rydsjö. Hun debuterede som pigebogsforfatter i 1940 og skrev siden yderligere fem pigebøger, før hun i 1962 udsendte digtsamlingen Dedikation.
I 1963 udgav hun sin første roman Kavalkad og har siden da udviklet et omfattende og meget læst forfatterskab med kvinder, kærlighed og historie som speciale. Hun fortæller dramatisk og indfølt om stærke, udholdende kvinder, der føler en dyb loyalitet med hjemstavnen, familien og hinanden. Flere af hendes romaner foregår i det østskånske landskab, og Skånes historie spiller en stor rolle i romaner som Karolinas Poltava, 1992, og fortsættelserne Kommer aldrig solen?, 1993, og Det blåser vind från Östansjö, 1995.
I romanerne En doft av timjan, 1987, Liten flöjt av silver, 1988, og De röda bergen, 1989, skildrer hun Karl XII’s tid og felttogene på kontinentet, men hun giver også et godt billede af livet i bondehusene på Andrarums alunværk under Christina Pipers ledelse.
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Elsi Elisabeth Rydsjö udgivet Allting har sin tid, 1999, Susanna, 2000, Kära min syster, 2002, Vinden drar, 2003, Dit du går, 2004, og Flicka genom sekel, 2005.
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.